Pleĥa lago

Pleĥa lago (ĉeĥe Plešné jezero, antaŭe Plekenštejnské jezero, germane Plöckensteinsee aŭ Plöckensteiner See) estas glaĉera lago en Šumava en Sudbohemia regiono en Ĉeĥio. Ĝi situas en supermara alteco 1090 m, ĝi havas areon 7,48 ha, cirkviton 1242 m kaj la plej grandan profundon 18,30 m. La volumenon de la retenata akvo prezentas 617 000 m³. Bordoj La morena digo estas alta 30–40 m, ŝtona maro descendas ĝis 150 m sub la lagon. La glaĉera valkaldrono (cirko) estas enprofundigita en la nordorientan deklivon de la plej alta monto sur la ĉeĥa flanko de Šumava Plechý. La krutaj muroj de la valkaldrono kun nudigitaj rokoj kaj rubaj fluoj atingas preskaŭ al ĝia pinto. La laga muro estas alta 260 m. Pri la profundogo de la cirko zorgis dekliva glaĉero, unu el dek unu, kiuj en Šumava ekzistis en la tempo de kvaternaro. Ĝi atingis larĝecon preskaŭ 1 km kaj ĝi estis el ĉiuj la plej larĝa. Post ties cedo restis sur rando de la cirko frunta moreno el grandegaj ŝtonegoj, kiu kreis la naturan digon. Aliro La lago estas alirebla dum la tuta jaro. Verda turisma marko el Nová Pec – 7 km. Ruĝa turisma marko kaj flava turisma marko el Přední Zvonková – 19 km. Ruĝa turisma marko kaj flava turisma marko el Nové Údolí – 16,5 km. eventuale en kombino kun instrupado Zážitková NS Duch pralesa – 16,1 km. Flava turisma marko, blua turisma marko kaj verda turisma marko el Černý Kříž – 13 km. Biciklovojo n-ro 1029 el Stožec (13 km) Rilataj artikoloj Monumento de Stifter Triseĝa monto Plechý Trilanda punkto inter Aŭstrio, Ĉeĥio kaj Germanio Eksteraj ligiloj Pleĥa lago en paĝoj de NP Šumava Pleĥa lago – turismaj informoj Arkivigite je 2022-05-20 per la retarkivo Wayback Machine Referencoj